297 
disse sidste Tilfælde betydeligt letter Studiet af de, første, 
ligger det nær at begynde Undersøgelsen med dem. 
Leptodora hyalina Lilljb. — Hos den netop udvoxne 
Hun ere Ovarierne to smaa, væreformige Legemer, der ligge 
tæt ved Bugen og ud mod Siden af Krophulen i det andet 
Abdominalsegment; de ere vendte i modsat Retning, saa at 
det ene. peger med sin spidse Ende fortil, det andet bagtil. 
Spidsen er den Del af Ovariet, der aabner sig i den forholdsvis 
lange Oviduct, som udmunder paa Ryggen i det forreste 
Parti af tredie Abdominalsegment. Ovariets Vægge bestaae 
af en enkelt, fin Hinde, hvori jeg ikke har kunnet opdage 
Celler. 
Dets Indhold synes paa dette tidlige Stadium at være 
uforandret det samme, som man har kunnet iagttage saagodtsom 
hele Fosterlivet igjennem. Ovariet er kun voxet lidt og er 
gaaet over fra en kuglerund, og dernæst æggedannet til en 
pærelignende Form. Dets Lumen optages af en Mængde 
smaa tykvæggede Blærer, i hvis Indhold der sees en klar 
Kjærne, som hår en med Peripheriens overensstemmende, 
men fra det øvrige Indhold forskjellig Straalebrydning, saa at 
snart Indholdet synes mørkt, Kjærnen og Peripherien lyse, 
snart omvendt. [Cfr. Fig.15, der betegner et tidligere Stadium.] 
Blærerne støde ikke umiddelbart til hverandre, men de ere 
leirede i en glasklar Vædske, der skiller dem ad... I denne 
Mellemsubstants har jeg i de første Stadier ikke kunnet 
opdage Noget, der kunde tydes som Cellevægge. 
Den første Forandring og Væxt, som der spores, fore- 
gaaer i den afrundede og blinde Ende af Ovariet. En lille 
Hob af de omtalte Smaablærer voxer nemlig, Afstanden mellem 
dem bliver større, og snart seer man 1 den Vædske, der 
holder dem adskilte, tydelige Begrændsninger, der give det 
Hele Udseende af en Samling Celler, hvori de oprindelige 
smaa Blærer udgjøre Kjærnerne. Trykket er sjeldent saa 
stærkt, at Cellerne antage den hexagonale Form, men, deres 
Vægge ere mere eller mindre buede og svagt, uregelmæssigt 
kantede. 
